
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ Αρ. Φύλλου 62 

11 Απριλίου 2011 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Χαρακτηρισμός ως διατηρητέων της μορφής και του 
ογκομετρικού περιγράμματος, του κτιρίου που 
βρίσκεται στην οδό Μακεδονομάχων 8, στην πόλη 
της Καστοριάς (Ο.Τ. 54), φερομένου ως ιδιοκτη¬ 
σίας Απόστολου Τσούκα. 1 

Χωροθέτηση Καταφυγίου Τουριστικών Σκαφών στην 
Πάχη Μεγάρων Ν. Αττικής. 2 


ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην αριθ. 1129761/5709/0 010/29- 
10-2010 κ.υ.α. κήρυξης αναγκαστικής απαλλοτρίω¬ 
σης ακινήτων, για την κατασκευή έργων ΜΕΤΡΟ 
ΑΘΗΝΑΣ, στο Σταθμό «ΑΓ. ΒΑΡΒΑΡΑ» της Επέ¬ 
κτασης της Γραμμής 3 - Τμήμα «ΧΑΪΔΑΡΙ-ΠΕΙΡΑΙ- 


ΑΣ» Ν. Αττικής. 3 

ΑΠΟΦΑΣΕΙ Σ 

Αριθμ. 1038439 (1) 


Χαρακτηρισμός ως διατηρητέων της μορφής και του 
ογκομετρικού περιγράμματος, του κτιρίου που βρί¬ 
σκεται στην οδό Μακεδονομάχων 8, στην πόλη της 
Καστοριάς (Ο.Τ. 54), φερομένου ως ιδιοκτησίας Από¬ 
στολου Τσούκα. 

Ο ΑΝΑΠΛΗΡΩΤΗΣ ΥΠΟΥΡΓΟΣ ΟΙΚΟΝΟΜΙΑΣ, 
ΑΝΤΑΓΩΝΙΣΤΙΚΟΤΗΤΑΣ ΚΑΙ ΝΑΥΤΙΛΙΑΣ 

Έχοντας υπόψη: 

1. Τις διατάξεις: 

α) Του Ν. 1577/1985 (ΦΕΚ 210Α') «Γενικός Οικοδομι¬ 
κός Κανονισμός» και ειδικότερα του άρθρου 4 αυτού, 
όπως το άρθρο αυτό τροποποιήθηκε με το Ν. 1772/1988 
(ΦΕΚ 69Α') και αντικαταστάθηκε με το άρθρο 3 του 
Ν.2831/2000 (ΦΕΚ 140α') «Τροποποίηση των διατάξεων 
του Ν.1577/1985 «Γενικός Οικοδομικός Κανονισμός» και 
άλλες πολεοδομικές διατάξεις». 

β) Του Π.Δ. 358/1986 (ΦΕΚ 158Α') «Καθορισμός αρμοδιο¬ 
τήτων Υπουργείου Βόρειας Ελλάδας» και ειδικότερα του 
άρθρου 2 παρ. δ (αα), που αναφέρονται στο χαρακτη¬ 
ρισμό κτιρίων ως διατηρητέων ή οικισμών ή τμημάτων 
αυτών ως παραδοσιακών. 


γ) Του Π.Δ. 167/2005 (ΦΕΚ 220Α') «Οργανισμός του 
Υπουργείου Μακεδονίας - Θράκης». 

δ) Του Π.Δ. 63/21-4-2005 (ΦΕΚ 98Α/22-4-2005) «Κωδι¬ 
κοποίηση της νομοθεσίας για την Κυβέρνηση και τα 
Κυβερνητικά Όργανα». 

ε) Του Π.Δ. 185/06.10.2009 (ΦΕΚ 213 Α'/07.10.2009) και 
ειδικότερα του άρθρου 3 που αναφέρεται στην μετα¬ 
τροπή του Υπουργείου Μακεδονίας - Θράκης σε Γ ενική 
Γραμματεία Μακεδονίας - Θράκης και μεταφορά αυτού 
ως σύνολο αρμοδιοτήτων, υπηρεσιών θέσεων και προ¬ 
σωπικού στο Υπουργείο Εσωτερικών. 

στ) Του Π.Δ. 96/28.09.2010 (ΦΕΚ 170Α728.09.2010) και 
ειδικότερα του άρθρου 2, παρ.β που αναφέρεται στην 
μεταφορά της Γ ενικής Γ ραμματείας Μακεδονίας Θρά¬ 
κης ως σύνολο αρμοδιοτήτων, θέσεων και προσωπικού 
από το Υπουργείο Εσωτερικών στο Υπουργείο Οικονο¬ 
μίας, Ανταγωνιστικότητας και Ναυτιλίας. 

2. Την απόφαση Πρωθυπουργού Υ271/30.09.2010 (ΦΕΚ 
1595Β’/01.10.2010) «Καθορισμός αρμοδιοτήτων του Ανα¬ 
πληρωτή Υπουργού Οικονομίας, Ανταγωνιστικότητας 
και Ναυτιλίας, Σωκράτη Ξυνίδη». 

3. Την από 27.10.2010 αιτιολογική έκθεση για την έκ¬ 
δοση υπουργικής απόφασης για τον χαρακτηρισμό ως 
διατηρητέων της μορφής και του ογκομετρικού περι¬ 
γράμματος του κτιρίου που βρίσκεται στην οδό Μα¬ 
κεδονομάχων 8, στην πόλη της Καστοριάς (Ο.Τ. 54), 
φερομένου ως ιδιοκτησίας Απόστολου Τσούκα, του 
Τμήματος ΠΕ.ΧΩ.Δ.Ε. της Δ/νσης Περιβάλλοντος και 
Υποδομών της Γ.Γ.ΜΑ.Θ. 

4. Το γεγονός ότι δεν υποβλήθηκε καμία αντίρρη¬ 
ση προς την παραπάνω αιτιολογική έκθεση μέσα στο 
προβλεπόμενο χρονικό διάστημα από την δημοσίευση 
της πρόσκλησης (25.11.2010 εφημ. «Νέα Καστοριά» και 
«Καστοριανή Εστία») και ανάρτησης της αιτιολογικής 
έκθεσης στον πίνακα ανακοινώσεων του Δήμου Καστο¬ 
ριάς, από τον φερόμενο ως ιδιοκτήτη του κτιρίου του 
θέματος, αποφασίζουμε: 

1. Χαρακτηρίζουμε ως διατηρητέα τη μορφή και το 
ογκομετρικό περίγραμμα του κτιρίου που βρίσκεται 
στην οδό Μακεδονομάχων 8 (Ο.Τ. 54), στην Καστοριά, 
φερομένου ως ιδιοκτησίας Απόστολου Τσούκα (όπως 
φαίνεται στο συνημμένο απόσπασμα χάρτη), για τους 
παρακάτω λόγους: 

α) Το κτίριο αποτελεί δείγμα της λαϊκής παραδοσια¬ 
κής αρχιτεκτονικής της περιοχής. 

β) Συμβάλει με την θέση και τις αναλογίες των όγκων 
του, στην ανάδειξη του όμορου βυζαντινού ναού Αγ. 
Αλυπίου, και στην υπενθύμιση της αρχιτεκτονικής κλη¬ 
ρονομιάς της πόλης της Καστοριάς. 

2. Λόγω της καταστάσεως επικινδύνου ετοιμορροπίας 
στην οποία έχει περιέλθει το κτίριο, επιτρέπεται η κα¬ 
τεδάφιση και ανακατασκευή των επικίνδυνων τμημάτων 
του ή συνολικά του κτιρίου και είναι επιτρεπτή η ανα¬ 
μόρφωση των μορφολογικών στοιχείων και η διάνοιξη 
παλιότερων ανοιγμάτων για λόγους λειτουργικούς, αφού 
προηγηθεί σχεδιαστική και φωτογραφική αποτύπωσή 
του. Έως τότε πρέπει να ληφθούν όλα τα απαραίτητα 
μέτρα για την αντιστήριξή του και για την προστασία 
των περίοικων και των διερχομένων. 

3. Η μελέτη επισκευής - ανακατασκευής του κτιρίου 
ή καθορισμού ειδικών όρων και περιορισμών δόμησης 
σε αυτό, μετά τον έλεγχο της Επιτροπής Πολεοδομικού 
και Αρχιτεκτονικού Ελέγχου (ΕΠΑΕ), θα εγκριθεί από 
την Δ/νση Περιβάλλοντος και Υποδομών της Γενικής 
Γραμματείας Μακεδονίας Θράκης.Έως τότε πρέπει να 
ληφθούν όλα τα απαραίτητα μέτρα για την αντιστήρι¬ 
ξή του και για την προστασία των περίοικων και των 
διερχομένων. 


4. Επιτρέπεται η επισκευή, ο εκσυγχρονισμός των 
εγκαταστάσεων, η στατική ενίσχυση, η εσωτερική δι¬ 
αρρύθμιση του κτιρίου για λόγους στατικούς και λει¬ 
τουργικούς, χωρίς αλλοίωση του αρχιτεκτονικού και 
μορφολογικού χαρακτήρα και των βασικών αρχών της 
σύνθεσής του. 

5. Απαγορεύεται η τοποθέτηση φωτεινών ή μη επι¬ 
γραφών, στη στέγη και στις όψεις του κτιρίου, πλην των 
αναγκαίων, περιορισμένων διαστάσεων που υποδηλώ¬ 
νουν τη χρήση του. 

6. Κάλυψη δαπάνης: Από τις διατάξεις αυτής της από¬ 
φασης δεν προκαλείται δαπάνη σε βάρος του κρατικού 
προϋπολογισμού ή του προϋπολογισμού του οικείου 
Ο.Τ.Α. 

7. Η ισχύς της απόφασης αυτής αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 10 Μαρτίου 2011 

Ο ΑΝΑΝΑΠΛΗΡΩΤΗΣ ΥΠΟΥΡΓΟΣ 

ΣΩΚΡΑΤΗΣ ΞΥΝΙΔΗΣ 

0 ΐο εηι ι-ην οόίο 





Υ\. "Μ 



Λι\οσι\<χθ|λο- χοί,ρτνι 
Κα.στο0νο-ί, 


ΕΘΝΙΚΟ ΤΥΠΟΓΡΑΦΕΙΟ 

Για τεχνικούς λόγους στο σχεδιάγραμμα, 
έγινε σμίκρυνση, κατά ποσοστό 79% 


ΥΠΟΥΡΓΕΙΟ ΟΙΚΟΝΟΜΙΑΣ. 

λ|ΝΤΑΓ.-λ)ιΣ-1ιΚ.0ΤΗ7Αΐ ·» ΜΑΥΤ1 ΑιΑΣ, 

ΓΕΝΙΚΗ ΓΡΑΜΜΑΤΕΙΑ ΜΑΚΕΔΟΝΙΑΣ-Θ ΡΑΚΗ! 
Το τοπογραψικό αυτό διάγραμμα κλίμακας ΐ: 2 .θοο 
συνοδεύει την απόφαση.αή;.%3,/Λδ.-ί'Λ-.'^Ρ 11 
της Γεν. Γραμ. Μακεδονίας -Θράκης, για ι. 
χαρακτηρισμό ως διατηρητέου του κτιρίου 
που βρίσκεται .αχΜ...αίΑ..)λίΜλνχψ<(λΜ{.3.... 


του Δήμου ...Κά(.!.9^λά>. . 

του Νομού ...Κ&ί£! 9.μΐϋά. . 

και για τον καθορισμό ειδικών όρων προστασίας και 
περιορισμών δόμησής του. Λ 

Θεσσαλονίκη. 7Δί7/./ 201./.. 

Ο ΠΡΟΪΣΤΑΜΕΝΟΣ ΤΟΥ Τμ. ΠΕ.ΧΩ.Δ.Ε. 
της Δ/νσης Περιβάλλοντος και Υποδομών 
της ΓΕΝΙΚΗΣ ΓΡΑΜΜΜΜΙ ΜΑΚΕΔΟΝΙΑΣ - ΘΡΑΚΗΣ 

ΧΛΙΛ 

\ ΓΊΛ, 

Αριθμ. 4255 (2) 

Χωροθέτηση Καταφυγίου Τουριστικών Σκαφών στην 
Πάχη Μεγάρων Ν. Αττικής. 

Ο ΥΦΥΠΟΥΡΓΟΣ ΠΟΛΙΤΙΣΜΟΥ ΚΑΙ ΤΟΥΡΙΣΜΟΥ 

Έχοντας υπόψη: 

1. Τις διατάξεις του Κεφ. Γ' του Ν. 2160/93 (ΦΕΚ 118Α/ 
19-07-93) «Δημιουργία και λειτουργία τουριστικών λιμέ¬ 
νων», όπως τροποποιήθηκε και ισχύει. 

2. Το Π.Δ. 122/17-03-04 (ΦΕΚ 85Α/17-03-04) «Ανασύστα¬ 
ση του Υπουργείου Τουρισμού». 

3. Τις διατάξεις του Ν. 3270/2004 (ΦΕΚ 187Α/11-10-04) 
«Αρμοδιότητες του Υπουργείου Τουριστικής Ανάπτυξης 
και θέματα τουρισμού». 

4. Το Π.Δ. 149/19-08-05 (ΦΕΚ 211Α/22-08-05) «Οργανι¬ 
σμός του Υπουργείου Τουριστικής Ανάπτυξης». 

5. Το Π.Δ. 186/06-10-09 (ΦΕΚ 213Α/07-10-09) «Συγχώ¬ 
νευση των Υπουργείων Πολιτισμού και Τουριστικής 
Ανάπτυξης». 

6. Το Π.Δ. 187/07-10-09 (ΦΕΚ 214Α/07-10-09) «Διορισμός 
Υπουργών και Υφυπουργών». 

7. Το Π.Δ. 15/26-02-10 (ΦΕΚ 35Α/01-03-10) «Σύσταση 
Γενικής Γραμματείας Τουρισμού στο Υπουργείο Πολι¬ 
τισμού και Τουρισμού». 

8. Το Π.Δ. 37/21-05-10 (ΦΕΚ 77Α/21-5-10) «Διορισμός 
Υφυπουργού Πολιτισμού και Τουρισμού». 

9. Την υτί αριθμ. 63826/01-07-10 Απόφαση του Πρωθυπουρ¬ 
γού και του Υπουργού Πολιτισμού και Τουρισμού «Καθορι¬ 
σμός αρμοδιοτήτων του Υφυπουργού Γεωργίου Νικητιάδη» 
(Φ.Ε.Κ. 1028Β706-07-2010). 

10. Την υπ’ αριθμ. 10165/29-11-04 Απόφαση του Υπουρ¬ 
γού Τουριστικής Ανάπτυξης περί συγκρότησης της Επι¬ 
τροπής Τουριστικών Λιμένων όπως έχει τροποποιηθεί 
με τις υπ’ αριθμ. 8672/13-07-05, 6454/26-05-06 και 3158/ 
15-02-08 Αποφάσεις και την Απόφαση 7226/15-06-10 του 
Υπουργού Πολιτισμού & Τουρισμού. 

11. Το υπ’ αριθμ. 7887/11-05-2007 αίτημα της εταιρείας 
«Τρίτων Ε.Π.Ε.» για χωροθέτηση καταφυγίου τουριστι¬ 
κών σκαφών στην Πάχη Μεγάρων. 

12. Τα υπ’ αριθμ. 12994/02-08-2007, 12996/02-08-2007 
έγγραφα του Υπουργείου Τουριστικής Ανάπτυξης που 
αφορούσαν στην διαβίβαση του αιτήματος χωροθέτη- 
σης στη Νομαρχιακή Αυτοδιοίκηση Δυτικής Αττικής και 
στο Δήμο Μεγαρέων αντίστοιχα, για ανάρτησή του. 

13. Το υπ’ αριθμ. 12593/15-10-2007 έγγραφο του Δήμου 
Μεγαρέων. 

14. Το από 20/08/2007 αποδεικτικό ανάρτησης του αιτή¬ 


ματος χωροθέτησης στη Νομ. Αυτοδ. Δυτικής Αττικής. 

15. Τα υπ’ αριθμ. Φ4/3/4337/10-12-2010, Φ4/3/4337/ 
27-12-2010 (ανακοινοποίηση στο ορθό), Φ4/3-2/7090/ 
30-12-2010 έγγραφα της Εφορείας Εναλίων Αρχαιοτή¬ 
των του ΥΠ.ΠΟ.Τ. 

16. Το υπ’ αριθμ. Φ/5/3/8993/28-12-2010 έγγραφο της Γ Εφο¬ 
ρείας Προϊστορικών και Κλασσικών Αρχαιοτήτων Αθηνών. 

17. Τα υπ’ αριθμ. 10123/30-12-2010 και 10123/30-12-2010 
(ανακοινοποίηση στο ορθό) έγγραφα της 1ης Εφορείας 
Βυζαντινών Αρχαιοτήτων. 

18. Τα υπ’ αριθμ. ΓΕΝ/Α2-Ιε/Φ.542/1091/10/29-10-2010, 
ΓΕΝ/Α2-Ιε/Φ.542/1819/07/27-11-07 έγγραφα του Γενικού 
Επιτελείου Ναυτικού. 

19. Το υπ’ αριθμ. Φ.919.32321/2/08/09-01 -08 έγγραφο της 
Υπηρεσίας Φάρων του Πολεμικού Ναυτικού. 

20. Το υπ’ αριθμ. 8221 .Λ81/11/10/03-11-2010 έγγραφο του 
τμήματος β’-Μελετών & Έργων της Δ/νσης Λιμενικών 
Υποδομών της Γ ενικής Γ ραμματείας Λιμένων & Λιμενι¬ 
κής Πολιτικής του Υ.Θ.Υ.Ν.ΑΛ. 

21. Το υπ’ αριθμ. 8100/13/2010/10-11-2010 έγγραφο του τμή¬ 
ματος β’ της Δ/νσης Λιμενικής Πολιτικής της Γ ενικής Γ ραμ¬ 
ματείας Λιμένων & Λιμενικής Πολιτικής του Υ.Θ.Υ.Ν.ΑΛ. 

22. Τα υπ’ αριθμ. 1047/406/02-02-2009, 4333/1859/16- 
04-2009, 6398/3573/26-07-2010 έγγραφα της Κτηματικής 
Εταιρείας του Δημοσίου. 

23. Το υπ’ αριθμ. 02.2090/1523/09-07-2010 έγγραφο του 
Οργανισμού Λιμένος Ελευσίνας Α.Ε. 

24. Τα υπ’ αριθμ. 237/09-07-2010 και 238/18-11-2010 Πρα¬ 
κτικά της Επιτροπής Τουριστικών Λιμένων. 

25. Το γεγονός ότι από τις διατάξεις της παρούσας 
δεν προκαλείται δαπάνη σε βάρος του κρατικού προϋ¬ 
πολογισμού, αποφασίζουμε: 

1. Εγκρίνουμε, σύμφωνα με την υποβληθείσα μελέτη 
και τις διατάξεις του άρθρου 27 του Ν.2636/98 τη χω¬ 
ροθέτηση του καταφυγίου τουριστικών σκαφών στη 
περιοχή της Πάχης Μεγάρων Ν. Αττικής, όπως φαίνεται 
στην επισυναπτόμενη οριζοντιογραφία με τίτλο «Σχέδιο 
Γενικής Διάταξης Έργων», με αρ. Σχεδίου Σ02 και την 
ακόλουθη τεχνική περιγραφή που αποτελεί αναπόσπα¬ 
στο μέρος της παρούσας. 

Φορέας Διαχείρισης του καταφυγίου τουριστικών 
σκαφών είναι η εταιρεία «Τρίτων Ε.Π.Ε.». 

Εμβαδόν Χερσαίας ζώνης (Ο-Ο’-Υ’-Υ-Ζ-Η-Θ-Ι-Κ-Λ-Μ- 
Ν-Ξ-Ο): 3.735,95 τμ 

Εμβαδόν Θαλάσσιας ζώνης (Ξ-Α-Β-Γ-Δ-Ε-Ζ-Υ-Ο’-Ο-Ξ): 
19.192,85 τμ 

Δυναμικότητα: 80 σκάφη αναψυχής. 


Πίνακας ελλιμενισμού σκαφών αναψυχής 


ΚΑΤΗΓΟΡΙΑ 

ΜΗΚΟΣ 

ΣΚΑΦΟΥΣ 

1 

ΘΕΣΕΙΣ 

ΠΛΑΤΟΣ ΜΗΚΟΣ 

ΑΡΙΘΜΟΣ 

ΘΕΣΕΩΝ 

ΠΟΣΟΣΤΟ 

ΣΤΟ 

ΣΥΝΟΛΟ 

% 

6 

Ι_ 

1 

<8 

3 

8 

33 

41,25 

II 

8-10 

3,5 

10 

26 

32,50 

III 

10 - 12 

4 

12 

13 

16,25 

IV 

12 - 15 

4,5 

15 

5 

6,25 

V 

15-18 

5 

18 

3 

3,75 

ΔΥΝΑΜΙΚΟ 

80 

100 

Περιγραφή των έργων 

Προβλέπονται να κατασκευαστούν τα παρακάτω 
έργα: 

ΛΙΜΕΝΙΚΑ ΕΡΓΑ: 

Τα λιμενικά έργα που προβλέπονται από την υποβλη- 
θείσα μελέτη είναι τα παρακάτω: 

Προσήνεμος μόλος 

Ο προσήνεμος μόλος είναι κεκαμένος και αποτελείται 
από τρία συνεχόμενα τμήματα. Το πρώτο τμήμα (ΟΠ) 
άρχεται από το ανατολικό όριο της χερσαίας ζώνης και 
κάθετα προς αυτήν και έχει εξωτερικό μήκος κρηπιδώ¬ 
ματος 80.00 μ., με εσωτερικό κρηπίδωμα μήκους 70,00 μ. 
Συνεχίζει το τμήμα (ΠΡ) κάθετα προς τον προηγούμενο 
και παράλληλα προς το παραλιακό κρηπίδωμα και έχει 
εξωτερικό μήκος 137,90 μ., με εσωτερικά κρηπιδώματα 
μήκους 130,00 μ. Το τρίτο και τελευταίο τμήμα του 
(ΡΣ) με κλίση ΝΑ-ΒΔ κατεύθυνσης έχει εξωτερικό μή¬ 
κος 52,20 μ. με εσωτερικό κρηπίδωμα μήκους 40,00 μ. 
Το συνολικό μήκος των εξωτερικών κρηπιδωμάτων του 
προσήνεμου μόλου είναι: 270,10 μ. 

Το συνολικό πλάτος του προσήνεμου μόλου είναι 5,70 
μ. με ωφέλιμο πλάτος 4,50 μ. 

Ακρωμόλιο προσήνεμου μόλου 

Το ακρομόλιο (Σ-Τ-Τ'-Σ') κατασκευάζεται στην συνέχεια 
του προσήνεμου μόλου, με διαστάσεις 10,00 χ 10,20 μ. 

Υπήνεμος μόλος 

Ο υπήνεμος μόλος (ΥΦ) βρίσκεται στο δυτικό όριο 
του παραλιακού κρηπιδώματος, έχει μήκος 20.00 μ. και 
συνολικό πλάτος 5,70 μ. 

Σε όλο το μήκος τόσο του προσήνεμου, όσο και του 
υπήνεμου μόλου και στην εξωτερική τους παρειά κατα¬ 
σκευάζεται προστατευτικό τοιχείο εξ οπλισμένου σκυ¬ 
ροδέματος μορφής ανεστραμμένου τραπεζίου, πλάτους 
βάσης 0,50μ. και κορυφής 1,20μ. 

Παραλιακό κρηπίδωμα 

Το παραλιακό κρηπίδωμα (Ο'Υ') έχει μήκος 120,00 μ. 
και είναι απορροφητικό ώστε να ελαχιστοποιήσει τις 
ανακλάσεις των κυματισμών εντός της λιμενολεκάνης. 

Ράμπα ανέλκυσης - καθέλκυσης 

Η ράμπα ανέλκυσης - καθέλκυσης κατασκευάζεται 
από οπλισμένο σκυρόδεμα, κοντά στο δυτικό άκρο της 
χερσαίας ζώνης.Ένα τμήμα της είναι υπέρ της στάθμης 
της θάλασσας και το υπόλοιπο υπό της επιφάνειας της 
θάλασσας. 

Εκσκαφές Λιμενολεκάνης: 

Στη δημιουργούμενη Λιμενολεκάνη προβλέπονται γε¬ 
νικές εκσκαφές πυθμένα μέχρι την στάθμη των - 4,00 
μ. Τα ελάχιστα ωφέλιμα βάθη σε όλα τα κρηπιδώματα 
θα είναι τουλάχιστον - 4,00 μ. 

ΕΡΓΑ ΧΕΡΣΑΙΑΣ ΖΩΝΗΣ: 

Τα έργα που προβλέπονται στη χερσαία ζώνη του 
καταφυγίου είναι τα παρακάτω: 

Κτίριο διοίκησης υγιεινής και ενδιαίτησης: 

Το κτίριο τοποθετείται στο ανατολικό όριο της προ- 
τεινόμενης γραμμής παραλίας, θα περιλαμβάνει το 
γραφείο της διοίκησης και ένα χώρο υποδοχής, στο 
έμπροσθεν τμήμα του και θα έχει την εποπτεία του 
συνόλου της εγκατάστασης, ένα χώρο ενδιαίτησης και 
χώρους υγιεινής (\Α/Ω - ντους). Το κτίριο θα έχει δια¬ 
στάσεις 6,00 χ 15,00 = 90,00 τ.μ. 

Το μέγιστο επιτρεπόμενο ύψος δεν θα υπερβεί τα 4,00 
μ. πλέον 1,20 μ. για την κατασκευή επικλινούς στέγης 
υπέρ του δαπέδου οροφής. 


Δεξαμενή συλλογής ελαιωδών καταλοίπων και λυ¬ 
μάτων: 

Στο δυτικό άκρο της χερσαίας ζώνης προβλέπεται να 
κατασκευασθεί δεξαμενή συλλογής ελαιωδών καταλοί¬ 
πων και λυμάτων. 

Διαμόρφωση εισόδου και περιβάλλοντος χώρου: 

Προβλέπονται εργασίες διαμόρφωσης εισόδου και 
περιβάλλοντος χώρου για τη δημιουργία χώρων προ¬ 
σπέλασης χώρων πρασίνου καθώς και 28 θέσεων στάθ¬ 
μευσης. 

Επίσης στο καταφύγιο θα κατασκευασθούν τα ανα¬ 
γκαία δίκτυα ηλεκτροφωτισμού, πυρόσβεσης, αποχέ¬ 
τευσης, σταθμός και δίκτυο συλλογής ελαιωδών κα¬ 
ταλοίπων και πυργίσκοι παροχών οι οποίοι θα είναι 
εξοπλισμένοι με ρευματοδότες, παροχές νερού και τη- 
λεφ. παροχές καθώς και με νυχτερινό φωτισμό ασφα¬ 
λείας στις θέσεις ελλιμενισμού των σκαφών. 

Η ακριβής διαστασιολόγηση των τεχνικών έργων 
του καταφυγίου τουριστικών σκαφών του θέματος θα 
προκύψει με την εκπόνηση της οριστικής μελέτης του 
έργου. 

Ο ενδεικτικός προϋπολογισμός κατά τη μελέτη χω- 
ροθέτησης ανέρχεται στο ποσό των 3.700.000 Ευρώ 
πλέον ΦΠΑ. 

2. Ο φορέας διαχείρισης οφείλει να μεριμνήσει 
ώστε: 

• Να ληφθούν όλες οι νόμιμες άδειες και εγκρίσεις 
που αφορούν στην εκτέλεση των υπ’ όψη έργων από 
όλες τις συναρμόδιες Υπηρεσίες. 

• Να ακολουθήσει την προβλεπόμενη από το Ν.3010/02 
διαδικασία για την περιβαλλοντική αδειοδότηση του 
έργου. 

• Να τηρηθούν οι διατάξεις του Ν.3028/2002 «Για την 
προστασία των Αρχαιοτήτων και εν γένει της Πολιτιστι¬ 
κής Κληρονομιάς» και του Ν.2971/01 «Αιγιαλός, Παραλία 
και άλλες διατάξεις» 

• Να κατατεθούν στις συναρμόδιες αρχαιολογικές 
υπηρεσίες δηλαδή στην Εφορεία Εναλίων Αρχαιοτήτων, 
στην Γ Εφορεία Προϊστορικών και Κλασσικών Αρχαι¬ 
οτήτων και στην 1η Εφορεία Βυζαντινών Αρχαιοτήτων, 
μετά την έγκριση χωροθέτησης η Μελέτη Περιβαλλο¬ 
ντικών Επιπτώσεων και η Οριστική Μελέτη του έργου 
προκειμένου να γνωμοδοτήσουν. 

• Πριν την έναρξη των εργασιών στο θαλάσσιο χώρο 
να ειδοποιηθεί προ δεκαπενθημέρου τουλάχιστον η 
αρμόδια Εφορεία Εναλίων Αρχαιοτήτων ώστε να πραγ¬ 
ματοποιήσει ενδελεχή υποβρύχιο έλεγχο στην θέση του 
έργου καθώς και στην ευρύτερη θαλάσσια περιοχή. Από 
τα αποτελέσματα αυτής της έρευνας θα εξαρτηθούν 
οι όροι και οι προϋποθέσεις για την οριστική έγκριση 
υλοποίησης του έργου. 

• Προ της ενάρξεως των εργασιών στο χερσαίο τμή¬ 
μα του έργου, οι οποίες θα πραγματοποιούνται κατά 
τις εργάσιμες μέρες και ώρες, να ειδοποιηθούν προ 
δεκαπενθημέρου τουλάχιστον οι συναρμόδιες Εφορείες 
Αρχαιοτήτων προκειμένου να τις εποπτεύσουν. 

• Σε περίπτωση που κατά τη διάρκεια οποιοσδήποτε 
φάσης εργασιών εντοπισθούν αρχαιότητες οι εργασίες 
να διακοπούν και να ακολουθηθεί ανασκαφική έρευνα 
από τα αποτελέσματα της οποίας θα εξαρτηθεί η πε¬ 
ραιτέρω πορεία του έργου, κατόπιν γνωμοδότησης των 
αρμοδίων οργάνων του ΥΠ.ΠΟ.Τ. 

Η δαπάνη της ανασκαφικής έρευνας περιλαμβανομέ- 

νης και της δαπάνης προβολής και δημοσίευσης των 
ευρημάτων, θα βαρύνουν τον ανάδοχο του έργου κατά 
τις διατάξεις της παρ.6 του άρθρου 37 του Ν.3028/02. 

• Να εφοδιασθεί με όλα τα απαραίτητα τεχνικά μέσα 
και εξοπλισμό αντιμετώπισης έκτακτων περιστατικών 
ρύπανσης της θάλασσας από πετρελαιοειδή (πλωτά 
Φράγματα, απορροφητικές - διασκορπιστικές ουσίες 
κλπ.) που θα υποδειχθούν από την οικεία Λιμενική Αρχή 
καθώς και τη σχεδίαση που θα εφαρμόζεται σε παρό¬ 
μοια περιστατικά. 

• Να τηρηθούν τα ισχύοντα από τη νομοθεσία, περί 
διάθεσης των λυμάτων-αποβλήτων που θα προέρχο¬ 
νται από τις χερσαίες-παράκτιες εγκαταστάσεις του 
έργου. 

• Να μην δημιουργηθούν οποιοσδήποτε μορφής προ¬ 
βλήματα στην εύρυθμη λειτουργία και ασφάλεια της 
ναυσιπλοΐας. 

• Να εξασφαλισθεί η ασφαλής διέλευση και άνετη 
προσόρμιση σκαφών από τυχόν περιορισμούς κατά το 
χρόνο κατασκευής των έργων. 

• Να κατασκευασθεί δίκτυο πυρόσβεσης το οποίο θα 
εγκριθεί από την οικεία Πυροσβεστική Υπηρεσία βάσει 
της 10/2002 Πυροσβεστικής Διάταξης. 

• Να προβλεφθεί η δυνατότητα παροχής σωστικών 
μέσων και προστασίας έναντι ναυτιλιακών κινδύνων. 

• Να εφαρμοστούν οι διατάξεις της ΚΥΑ 8111.1/41/ 
25-02-09 που δημοσιεύτηκε στο ΦΕΚ Β'412/06-03-09, 
σχετικά με τα μέτρα και τους όρους για τις λιμενικές 
εγκαταστάσεις παραλαβής και διαχείρισης αποβλήτων 
που παράγονται στα πλοία και καταλοίπων φορτίου. 

• Να διατίθενται υλικά και μέσα απορρύπανσης που 
υποδείχθηκαν από την οικεία Λιμενική Αρχή. 

• Να εφοδιασθεί πριν την έναρξη των εργασιών, με 
την προβλεπόμενη στο άρθρο 260 του Γενικού Κανο¬ 
νισμού Λιμένων άδεια, από την οικεία Λιμενική Αρχή, η 
οποία και θα υποδείξει τυχόν απαραίτητα μέτρα για 
την προστασία του θαλάσσιου περιβάλλοντος και την 
αποφυγή ατυχημάτων κατά την διάρκεια εκτέλεσης 
των έργων. 

• Να ληφθούν όλα τα απαραίτητα μέτρα κατά την 
εκτέλεση των εργασιών και την λειτουργία των έργων 
ώστε να μην προκύψει κίνδυνος πρόκλησης ατυχήματος 
στους χερσαίους και θαλάσσιους χώρους. 

• Να ληφθούν υπόψη οι διατάξεις, όπως ισχύουν σή¬ 
μερα και αφορούν στην εξασφάλιση πρόσβασης και 


προσπελασιμότητας δημοσίων χώρων από άτομα με 
ειδικές ανάγκες. 

• Να αποσταλούν στην Υπηρεσία Φάρων τα στοιχεία 
που αναφέρονται στο υπ’ αριθμ. πρωτ. Φ.919.32321/2/08/ 
09-01-08 έγγραφο της εν λόγω Υπηρεσίας, προκειμένου 
να εξεταστεί ο τρόπος φωτοσήμανσης των έργων. Επι¬ 
πλέον της οριστικής φωτοσήμανσης τα έργα απαιτείται 
να φωτοσημαίνονται και προσωρινά σύμφωνα με το 
άρθρο 21 του Ν.1629/51 «Περί Φάρων». 

• Τα βυθοκορήματα από τις εκσκαφές, εφόσον δεν 
εναποτεθούν σε κατάλληλο προς τούτο χώρο στην ξηρά, 
θα διασκορπιστούν σε βάθη μεγαλύτερα των πενήντα 
(-50) μέτρων, η ισοβαθής των οποίων διέρχεται μισό (0,5) 
ναυτικό μίλι Νοτιανατολικά της νήσου Πάχης. 

• Να εξασφαλισθεί ότι τα βάθη στα πρόσγεια του 
λιμένα θα είναι μεγαλύτερα από εκείνα στο εσωτερικό 
της λιμενολεκάνης αυτού. 

• Να τοποθετηθούν ελαστικά παραβλήματα παρά τις 
θέσεις παραβολής των σκαφών προς αποφυγή ενδεχό¬ 
μενων ναυτιλιακών κινδύνων. 

• Να προβλεφθεί η κατασκευή έργων υποδομής για 
την εγκατάσταση δικτύων ηλεκτροδότησης, υδροδότη- 
σης, πυρόσβεσης κ.λ.π. 

• Να ενημερωθεί εγκαίρως η Υδρογραφική Υπηρεσία 
για την ημερομηνία έναρξης των εργασιών και το προ- 
βλεπόμενο πέρας τους, προκειμένου να προβεί στην 
έκδοση των σχετικών προαγγελιών για την ενημέρωση 
των ναυτιλλομένων. 

• Μετά το πέρας εκτέλεσης των εργασιών κατασκευ¬ 
ής του έργου να αποσταλεί στην ανωτέρω Υπηρεσία 
λεπτομερής οριζοντιογραφία και ακριβές βυθομετρικό 
διάγραμμα προκειμένου να προβεί στην ενημέρωση 
των αντιστοίχων ΧΕΕ και λοιπών ναυτιλιακών βοηθη¬ 
μάτων. 

• Μετά το πέρας εκτέλεσης των έργων, θα πρέπει να 
ληφθεί μέριμνα για επανακαθορισμό των ορίων αιγια- 
λού - παραλίας σύμφωνα με τα προβλεπόμενα από τον 
Ν.2160/93, άρθρο 31 παρ.8 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Μαρτίου 2011 

Ο ΥΦΥΠΟΥΡΓΟΣ 

ΓΕΩΡΓΙΟΣ ΝΙΚΗΤΙΑΔΗΣ 

ΔΙΟΡΘΩ ΣΕΙΣ ΣΦΑΛ ΜΑΤΩΝ 

Ο) 

Στο ΦΕΚ 478/2010 τ. ΑΑΠ που δημοσιεύθηκε η αριθ. 
1129761/5709/0010/29-10-2010 κ.υ.α. κήρυξης αναγκα¬ 
στικής απαλλοτρίωσης ακινήτων, για την κατασκευή 
έργων ΜΕΤΡΟ ΑΘΗΝΑΣ, στο Σταθμό «ΑΓΙΑ ΒΑΡΒΑΡΑ» 
της Επέκτασης της Γραμμής 3 - Τμήμα «ΧΑΪΔΑΡΙ-ΠΕΙΡΑΙ- 


ΑΣ» Ν. Αττικής, στο διατακτικό της απόφασης και στην 
παράγραφο 2 αυτής διορθώνεται το εσφαλμένο «Στην 
έκταση που απαλλοτριώνεται προβάλλουν δικαιώματα 

κυριότητας οι 1).2) και 3) Μότκας Αθανάσιος», στο ορθό 

«Στην έκταση που απαλλοτριώνεται προβάλλουν δικαι¬ 
ώματα κυριότητας οι 1).2) και 3) Μούκας Αθανάσιος». 

(Από το Υπουργείο Οικονομικών) 

